ब्लागवाणी ने ब्लाग जगत को दुश्मनी भुनाने का एक ऐसा हथियार दे दिया है जिसकी गूंज आज पूरे ब्लाग जगत में होने लगी है। अगर हमें लगता है कि हमारी उस ब्लागर से नहीं जमती है तो उनकी अच्छी पोस्ट पर लगा देते हैं नापसंद का चटका। इतना ही नहीं अपने मित्रों के साथ उनकी पोस्ट को नीचा दिखाने का नीच काम करने से भी पीछे नहीं हटते हैं। हमने सोचा था कि हम नापसंद के चटके पर नहीं लिखेंगे, लेकिन हमने देखा कि हमारी एक अच्छी पहल को भी घटिया मानसिकता रखने वाले पचा नहीं पा रहे हैं। ऐसे में हम ऐसी घटिया मानसिकता रखने वालों को बता देना चाहते हैं कि हम नापसंद के चटकों से भटकने वाले प्राणी नहीं हैं। हमने ब्लाग जगत में भाई-चारा लाने के मकसद से ही एक ब्लाग चौपाल का आगाज किया है, अब इस चौपाल में अपने विपक्षियों की पोस्ट की चर्चा देखकर अगर कोई नापसंद के चटके लगाने का काम करता है तो करता रहे हमारी बला से।